****

**Valsts ieņēmumu dienesta**

**“E-busiņš”**

**2016.gada 12.aprīlī piestāj Viesatās!**

**Aicinām Viesatu pagasta iedzīvotājus šī gada 12.aprīlī laikā no plkst.10.00 līdz 12.00 apmeklēt Valsts ieņēmumu dienesta (VID) “E-busiņu”, kur mūsu speciālisti palīdzēs apgūt VID e-pakalpojumus un iesniegt Gada ienākumu deklarāciju!**

 Palīdzēsim iesniegt Gada ienākumu deklarāciju gan tiem, kuriem tas jādara obligāti, gan tiem, kuri vēlas to iesniegt brīvprātīgi, lai atgūtu pārmaksāto iedzīvotāju ienākuma nodokli par attaisnotajiem izdevumiem - ārstniecības, zobārstniecības vai izglītības iegūšanas pakalpojumiem, veselības apdrošināšanas prēmiju maksājumiem, veiktajām iemaksām pensiju fondos vai par dzīvības apdrošināšanas pakalpojumiem.

**Lūdzu ņemiet līdzi:**

* personu apliecinošu dokumentu (pasi vai eID karti)
* internetbankas kodu karti
* attaisnojuma dokumentus (čeki par izglītību, medicīnas un zobārstniecības pakalpojumiem)

***!*** *Ja neesat internetbankas lietotājs, “E-busiņā” būs arī iespēja iegūt lietotāja vārdu un paroli EDS lietošanai!*

***!*** *“E-busiņš” ir aprīkots ar portatīvo datoru, mobilo internetu un dokumentu skeneri.*

**Mūsu uzdevums ir parādīt,**

**cik vienkārši ir iesniegt dokumentus elektroniski,**

**tāpēc papīra formātā gan tos nepieņemsim!**

***Uz tikšanos!***

***VID “E-busiņa” komanda***